Source: https://ficek.sk/zahladenie-trestu-21513
Timestamp: 2020-07-02 16:10:37+00:00
Document Index: 4705954

Matched Legal Cases: ['§ 289', '§ 92', 'Súd ', '§ 32', 'súd ', 'Súd ', 'súd ']

[2020] Zahladenie trestu | Právna Poradňa
Prosím Vás, 10. 11. 2016 som bol odsúdený na 3 mesiace podmienečne na 1 rok, za prečin ohrozovania pod vplyvom návykovej látky § 289 ods. 2 Tr. Zákona. Chcel by som sa spýtať, kedy a ako môžem požiadať o zahladenie trestu v RT, resp. dôjde k automaticky k zahladeniu trestu po ukončení podmienky? Ďakujem.
podľa § 92 zák. č. 300/2005 Trestný zákon:
“1) Súd môže zahladiť odsúdenie, ak odsúdený viedol po výkone alebo odpustení trestu, alebo po premlčaní jeho výkonu riadny život nepretržite po dobu najmenej
2) Ak ide o odsúdenie na tresty uvedené v § 32 písm. b) až l), k zahladeniu dochádza ich vykonaním.
3) Ak odsúdený preukázal po výkone alebo odpustení trestu alebo premlčaní jeho výkonu svojím vzorným správaním, že sa napravil, môže súd zahladiť odsúdenie na žiadosť odsúdeného i pred uplynutím doby uvedenej v odseku 1.
4) Doba uvedená v odseku 1 sa v prípade, že sa u podmienečne prepusteného a podmienečne prepusteného s dohľadom má za to, že trest bol vykonaný dňom, keď odsúdený bol podmienečne prepustený, spravuje dĺžkou skutočného výkonu trestu.
Akbol trest zmiernený rozhodnutím prezidenta Slovenskej republiky, spravuje sa dĺžkou trestu takto zmierneného.
5) Odsúdenie sa zahladzuje, ak to nariadi prezident Slovenskej republiky na základe svojho práva zahládzať odsúdenie formou milosti alebo amnestie.” Po uplynutí doby je potrebné podať žiadosť na príslušný súd. Súd nemá lehotu na rozhodnutie. Pokiaľ Vám bude zahladené odsúdenie, toto nebude vo výpise, avšak v odpise z registra trestov áno.
Skončila mi podmienka v 2018. Kedy mi môžu vyhladiť, aby som vo výpise registra z trestov nemal nič (kvôli práci). Za odpoveď ďakujem.
ak ste boli odsúdený na výkon trestu odňatia slobody, ktorý však bol podmienečne odložený, tak po tom, ako súd vyslovil, že ste sa v skúšobnej dobe osvedčili alebo ak nastanú účinky fikcie osvedčenia sa, bude sa na Vás hľadieť ako keby ste neboli odsúdený (tzn. vo výpise z registra trestov by ste už záznam nemali mať). Vo všeobecnosti ak sa nerozhodlo o Vašom osvedčení sa ani po uplynutí jedného roka odkedy skončila skúšobná doba, mala by sa na Vás priamo vzťahovať spomenutá fikcia.
Ak napriek vyššie uvedeným skutočnostiam stále máte záznam aj vo výpise z registra trestov, odporúčam Vám podať podnet na jeho výmaz.
Odpovedá: JUDr. Milan Ficek, advokát (odpoveď odoslaná: 13.10.2017)